
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/173/01.06.2005

	
	
	


A    V    I    Z

asupra propunerii legislative pentru modificarea şi completarea Ordonanţei Guvernului nr. 94/2004 privind reglementarea unor măsuri financiare, Camera Deputaţilor fiind Cameră decizională (PLx 203/2005).


În conformitate cu prevederile art. 89 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată, spre dezbatere şi avizare cu propunerea legislativă pentru modificarea şi completarea Ordonanţei Guvernului nr. 94/2004 privind reglementarea unor măsuri financiare, Camera Deputaţilor fiind Cameră decizională,  trimisă cu adresa nr.  PLx 203/25.05.2005.



Potrivit prevederilor art. 60 din Regulamentul Camerei Deputaţilor, membrii Comisiei au examinat proiectul de lege în şedinţa din 1 iunie 2005.


Propunerea legislativă are ca obiect de reglementare modificarea punctului 6 al art. VI din Secţiunea a 3-a "Modificarea şi completarea Ordonanţei de urgenţă a Guvernului nr. 24/1998 privind regimul zonelor defavorizate, republicată", din Capitolul II al Ordonanţei Guvernului nr. 94/2004 privind reglementarea unor măsuri financiare, aprobată cu modificări şi completări prin Legea nr. 507/2004.

Punctul de vedere al Guvernului cu privire la această propunere legislativă este negativ. Motivaţia punctului de vedere negativ, acordat acestei iniţiative legislative este faptul că Guvernul nu susţine propunerea de reintroducere a facilităţilor privind restituirea taxelor vamale, considerându-se că orice modificare a Ordonanţei Guvernului nr. 94/2004 privind reglementarea unor măsuri financiare, în sensul modificării schemei de ajutor de stat faţă de varianta agreată de Uniunea Europeană, constituie o încălcare gravă a prevederilor Tratatului de Aderare şi a angajamentelor asumate în contextul negocierilor de aderare.

Senatul a respins propunerea legislativă în şedinţa din 23 mai 2005.
În urma dezbaterilor, membrii Comisiei pentru politică economică, reformă şi privatizare au hotărât în unanimitate aprobarea propunerii legislative, în forma adoptată de Senat. 
                PREŞEDINTE,


     Mihai Tudose

         SECRETAR






    Vasile Cosmin Nicula

                                                                                                                       











Experţi parlamentari:

                                                                                                               


Alina Hodivoianu 











Răzvan Condurăţeanu

